Kareena Kapoor ಹಾಗೂ Saif Ali Khan ಮನೆಗೆ ಬರಲಿದೆ ಮತ್ತೊಂದು Good News ನವದೆಹಲಿ: ಖ್ಯಾತ ಬಾಲಿವುಡ್ ನಟಿ ಕರೀನಾ ಕಪೂರ್ ಖಾನ್ ಮತ್ತು ಖ್ಯಾತ ನಟ ಸೈಫ್ ಅಲಿ ಖಾನ್ ಮತ್ತೊಮ್ಮೆ ತಂದೆತಾಯಿಯಾಗಲಿದ್ದಾರೆ. ಈ ಕುರಿತು ಉಭಯ ತಾರೆಯರ ಮ್ಯಾನೇಜರ್ ಗಳು ಜಂಟಿ ಹೇಳಿಕೆಯೊಂದನ್ನು ಬಿಡುಗಡೆ ಮಾಡಿದ್ದು, ಕರೀನಾ ಮತ್ತೆ ಗರ್ಭಿಣಿಯಾಗಿದ್ದು ಪಟೌಡಿ ಕುಟುಂಬ ಕುಟುಂಬದಲ್ಲಿ ತೈಮೂರ್ ಅಲಿ ಖಾನ್ ಬಳಿಕ ಮತ್ತೋರ್ವ ಹೊಸ ಸದಸ್ಯನ ಎಂಟ್ರಿಯಾಗುತ್ತಿರುವ ಕುರಿತು ದೃಢಪಡಿಸಲಾಗಿದೆ. ಈ ಕುರಿತು ತನ್ನ ಜ್ವಾಯಿಂಟ್ ಸ್ಟೇಟ್ಮೆಂಟ್ ನಲ್ಲಿ ಹೇಳಿಕೊಂಡಿರುವ ಕರೀನಾ ಹಾಗೂ ಸೈಫ್, ನಮ್ಮ ಕುಟುಂಬದಲ್ಲಿ ಮತ್ತೋರ್ವ ಚಿಕ್ಕ ಸದಸ್ಯನ ಎಂಟ್ರಿ ಆಗಲಿದೆ ಎಂಬುದನ್ನು ನಿಮಗೆ ತಿಳಿಸಲು ನಮಗೆ ಅತೀವ ಸಂತಸವಾಗುತ್ತಿದೆ. ಇದಕ್ಕಾಗಿ ಎಲ್ಲ ಶುಭಚಿಂತಕರ ಅಭಿನಂದನೆಗಳಿಗಾಗಿ ಮತ್ತು ಪ್ರೀತಿಗಾಗಿ ನಮ್ಮ ಅಭಿನಂದನೆಗಳು ಎಂದು ಹೇಳಿದ್ದಾರೆ. ನಮ್ಮ ಸಹಯೋಗಿ ವೆಬ್ ಸೈಟ್ ಬಾಲಿವುಡ್ ಲೈಫ್ ಡಾಟ್ ಕಾಂ ನಲ್ಲಿ ಪ್ರಕಟಗೊಂಡ ವರದಿಯೊಂದರ ಪ್ರಕಾರ, ಈ ಕುರಿತು ಪ್ರತಿಕ್ರಿಯೆ ನೀಡಿರುವ ಕರೀನಾ ಕಪೂರ್ ತಂದೆ ರಣಧೀರ್ ಕಪೂರ್, ಈ ಸುದ್ದಿ ನಿಜವಾಗಿರಲಿ ಎಂದು ನಾನು ಆಶಿಸುತ್ತೇನೆ. ಹೀಗೊಂದು ವೇಳೆ ನಡೆದರೆ ಅದು ತುಂಬಾ ಸಂತಸದ ಸುದ್ದಿಯಾಗಿದೆ. ಪರಸ್ಪರ ಕಂಪನಿ ನೀಡಲು ಇಬ್ಬರು ಮಕ್ಕಳು ಇರಲೇ ಬೇಕು ಎಂದು ಹೇಳಿದ್ದಾರೆ. ಬರುವ ಡಿಸೆಂಬರ್ ಗೆ ತೈಮೂರ್ ಅಲಿ ಖಾನ್ ಗೆ 4 ವರ್ಷ ತುಂಬುತ್ತವೆ. ಇಂತಹುದರಲ್ಲಿ ಕರೀನಾ ತನ್ನ ಇಬ್ಬರು ಮಕ್ಕಳಲ್ಲಿ ಹೆಚ್ಚಿನ ಅಂತರ ನೀಡಲು ಬಯಸುತ್ತಿದ್ದಾರೆ ಎಂಬಂತೆ ತೋರುತ್ತಿದೆ. ಇತ್ತೀಚೆಗಷ್ಟೇ ಕರೀನಾ, ತಾನು ನೀಡಿದ್ದ ಸಂದರ್ಶನವೊಂದರಲ್ಲಿ ತಮ್ಮ ಎರಡನೇ ಮಗುವಿನ ಪ್ಲಾನಿಂಗ್ ಕುರಿತು ಮಾತನಾಡಿ, ಎರಡು ವರ್ಷಗಳ ಬಳಿಕ ತಾವು ಇದಕ್ಕಾಗಿ ಸಿದ್ಧತೆ ನಡೆಸುವುದಾಗಿ ಹೇಳಿದ್ದರು. ಪ್ರಸ್ತುತ ಅವರು ಹೇಳಿರುವ ಎರಡು ವರ್ಷಗಳು ಪೂರ್ಣಗೊಂಡಿವೆ ಎಂಬಂತೆ ತೋರುತ್ತಿದೆ.